ᐸᐃᒂᐤ ᒪᒃ ᓇᐸᐤ ᑲ ‍ ᒋᔅᑯᑎᒪᒐᑦ ᐊᔭᒥᐊᐅ ᐎᓱᐛᐅᓂᔪᐤ ᐊ ‍ ᐃᑕᐱᑎᓯᑦ ᒋ ‍ ᓇᑕᐤ ᒋᓴᓴ ᐊ ᐎ ‍ ᑯᒂᒋᐊᑦ,
ᐊ ‍ ᐃᑕᑦ,
“ᑕᓐ ᒐ ‍ ᐃᑎᔭᓐ ᒐᒋ ᐅᒋ ‍ ᐊᔭᔭᓐ ᑲᒋᒡ ᐱᒪᑎᓯᐅᓐ ?”
ᒋᓴᓴ ᒋ ‍ ᐃᑎᑯᐤ,
“ᑕᓐ ᒪᒃ ᐊ ᐃᓯ ‍ ᓂᔅᑐᑎᒥᓐ ᐊᓐ ᐊᔭᒥᐊᐅ ᐎᓱᐛᐅᒥᓯᓇᐃᑭᓐ ᐊ ‍ ᐃᔨᒥᑕᔨᓐ ?
ᑕᓐ ᐊᑎᔅᑕᒡ ᒪᒃ ?”
ᐊᑯ ᐊᓐ ᓇᐸᐤ ᒋ ‍ ᐃᑕᐤ,
“ ‘ᓴᒋᐃ ᐅᑎᐸᔨᒋᒐᐤ ᒋ ᒋᓴᒪᓂᑐᒻ,
ᒥᓯᐛ ᒋᑕᐃᒡ,
ᑭᔭ ᒥᓯᐛ ᒋᑦ ᐊᒐᐧᑯᒡ ᑭᔭ ᒥᓯᐛ ᒋᒥᔅᑯᓯᐅᓂᒡ ᑭᔭ ᒥᓯᐛ ᒋᒥᑐᓇᔨᒋᑭᓂᒡ,’
ᑭᔭ ‘ᓴᒋᐃ ᒋᒡ ᐃᔪᐤ ᒧᔭᒻ ᒋᔾ ᐊ ‍ ᐃᔅᐱᔅ ᓴᒋᐃᓱᔨᓐ᙮’ ”
ᒋᓴᓴ ᒪᒃ ᒋ ‍ ᐃᑎᑯᐤ,
“ᒋ ‍ ᑕᑈᓐ ᐊᓐ ᑲ ‍ ᐃᔅᒋᔄᔨᓐ᙮
ᒥᓯᐛ ᐊᓐ ᐃᑐᑎᒥᓇ ᒋᑭ ‍ ᐊᔭᓐ ᑲᒋᒡ ᐱᒪᑎᓯᐅᓐ᙮”
ᓇᔅᒡ ᒪᒃ ᒧᔭᒻ ᐊ ‍ ᒥᔪᑐᑕᐧᒃ ᒋ ᐎ ‍ ᐃᑎᑕᑯᐃᓱᐤ ᐊ ᐃᓯ ‍ ᑯᒂᒋᒪᑦ ᒋᓴᓴ ᐊ ‍ ᐃᑕᑦ,
“ᐊᐛᓐ ᐊᓐ ᓂᒡ ᐃᔪᐤ ᓂᐸ ‍ ᓴᒋᐊᐤ ᒧᔭᒻ ᓂᔾ ᐊ ‍ ᐃᔅᐱᔅ ᓴᒋᐃᓱᔭᓐ ?”
ᒋᓴᔅ ᒪᒃ ᒋ ‍ ᓂᑐᐛᔨᒪᐤ ᒐᒋ ᓂᔅᑐᑎᒥᔨᒋ ᐊᑯ ᒂ ‍ ᐎᑎᒧᐛᑦ ᑎᐸᒋᒧᐅᓂᔪᐤ᙮
“ᐸᐃᒂᐤ ᓇᐸᐤ ᒋᕈᓯᓕᒥᒡ ᐊ ‍ ᐅᒋᑦ ᐊᓐᑕ ᒐᕆᑯᐎᒡ ᒋ ᐎ ‍ ᐃᑐᑕᐤ᙮
ᒪᒂᒡ ᒪᒃ ᐊᓂᔭ ᐊ ‍ ᐱᒧᑕᑦ ᒋ ‍ ᓇᒋᒂᔅᑯᑕᑯᐤ ᑲᓂᑕᐅᒋᒧᑎᔨᒋ ᐊᑯ ᒂ ‍ ᒪᓯᐧᑲᑯᑦ,
ᒂ ‍ ᐅᑎᓂᒥᔨᒋ ᒥᓯᐛ ᐅᑦ ᐊᐱᒋᑕᐅᓇ᙮
ᒋ ‍ ᓂᑭᑎᑯᐤ ᒪᒃ ᐊᓐᑕ ᒪᔅᑭᓇᒡ ᐊ ‍ ᒥᔄᑭᓄᐅᑦ᙮
ᐊᑯ ᒍᐤ ᐊᔭᒥᐊᐅᒋᒪᐤ ᒋ ᐸᒋ ‍ ᐱᒧᑕᐤ ᐊᓂᔭ ᒪᔅᑭᓇᔪᐤ,
ᐃᔅᐱ ᒪᒃ ᐎᔭᐱᒪᑦ ᐊᓂᔭ ᓇᐸᐛ ᓇᒪ ᐅᒋ ᐎ ᐎᒋᐊᐤ,
ᐊᑯ ᐊᓐᑕ ᒂᔅᑕᒐᔅᑭᓄᐤ ᒂ ‍ ᐱᒧᑕᑦ ᒥᒄ ᐊᒋ ᐃᓯ ‍ ᐎᒪᔅᑯᐛᑦ᙮
ᒐᒃ ᒥᓐ ᑯᑎᒃ ᓇᐸᐤ ᒋ ᐸᒋ ‍ ᐱᒧᑕᐤ,
ᓕᐸᐃ ᐃᔪᐤ ᐊ ‍ ᐃᑎᔅᑲᓇᓯᑦ᙮
ᒋ ‍ ᐛᐱᒪᐤ ᑭᔭ ᐎᔾ ᐊᓂᔭ ᓇᐸᐛ ᑲ ‍ ᒥᔄᑭᓂᐧᑲᑕᑭᓄᔨᒋ ᑭᔭ ᐎᔾ ᒪᒃ ᓇᒪ ᐅᒋ ᐎ ᐎᒐᐊᐤ,
ᐊᑯ ᒥᒄ ᒂ ᐃᓯ ‍ ᐎᒪᔅᑯᐛᑦ ᓇᑕ ᒂᔅᑕᒐᔅᑭᓄᐤ ᐊ ‍ ᐱᒧᑕᑦ᙮
ᒥᓐ ᑯᑎᒃ ᓇᐸᐤ,
ᓴᒪᕆᔭ ᐊᔅᒋᒡ ᐊ ‍ ᐅᒋᑦ ᒋ ‍ ᐅᑎᑕᐤ ᐊᓂᔭ ᓇᐸᐛ,
ᐊᑯ ᓇᔅᒡ ᒂ ‍ ᒋᔅᑎᒪᒐᔨᒪᑦ᙮
ᒂ ‍ ᓇᑕᑦ ᐊᑯ ᒂ ‍ ᓂᑐᐧᑯᐊᑦ ᐊ ‍ ᑯᑎᐱᓂᒧᐛᑦ ᑐᒥᓂᑭᓂᔪᐤ ᐊ ‍ ᓂᑐᐧᑯᐃᓄᓂᔨᒡ ᑭᔭ ᓱᒥᓇᐳᔪᐤ ᐊᓐᑕ ᑲ ‍ ᒥᔄᑭᓂᐧᑲᑕᑭᓄᔨᒋ ᑭᔭ ᒋ ‍ ᐎᔎᔭᐱᐧᑲᑕᒺᐤ᙮
ᐊᑯ ᒂ ‍ ᑕᑎᐊᑦ ᐊᓐᑕ ᐅᑦ ᐊᐛᓯᓯᒪ ᐅᔅᐱᔅᑯᓂᔨᒡ,
ᒂ ‍ ᐃᑐᑕᐊᑦ ᐊᓐᑕ ᑲᐃᐱᓇᓄᐎᒡ ᐊ ‍ ᑎᑯᓂᔨᒡ ᐊᑯᑕ ᒪᒃ ᑲ ‍ ᓂᓇᑭᑐᐛᔨᒪᑦ᙮
ᒥᓐ ᒋᔭᒋᓴᐸᔭᔨᒡ,
ᒂ ‍ ᒥᔭᑦ ᓱᓇᔭᔪᐤ ᐊᓂᔭ ᑲ ‍ ᓂᓇᑭᑐᐛᐸᑎᒥᔨᒋ ᐊᓂᔭ ᑲᐃᐱᓇᓄᐎᒡ,
ᐊᑯ ᒂ ‍ ᐃᑕᑦ,
‘ᓂᓇᑭᑐᐛᔨᒻ ᐅ ᓇᐸᐤ᙮
ᒋᑭ ‍ ᒋᓯᐧᑲᑎᓐ ᑕᓐ ᐊᓐ ᒐ ‍ ᐃᔅᐱᔅ ᒥᓯᓇᐊᒪᑕᓐ ᐃᔅᐱ ᒥᓐ ᐱᒧᑕᔭᓇ ᐅᑕ᙮’ ”
ᐊᔪᐅᒄ ᐅᔭ ᑎᐸᒋᒧᐅᓂᔪᐤ ᑲ ‍ ᐎᑎᒧᐛᑦ ᒋᓴᔅ ᐊᓂᔭ ᓇᐸᐛ ᑲ ‍ ᒋᔅᑯᑎᒪᒐᔨᒋ ᐊᔭᒥᐊᐅ ᐎᓱᐛᐅᓂᔪᐤ᙮
ᐊᑯ ᒂ ‍ ᐃᑕᑦ,
“ᑕᓐ ᐊᓐ ᐊᐅᒄ ᐊᓐᒡ ᐊ ‍ ᓂᔅᑎᒡ ᓇᐸᐅᒡ ᒧᔭᒻ ᐎᒡ ᐃᔪᐛ ᑲ ‍ ᐃᑐᑐᐛᑦ ᐊᓂᔭ ᓇᐸᐛ ᑲ ‍ ᒥᔄᑭᓂᐧᑲᑕᑭᓄᔨᒋ ?”
ᐊᑯ ᐊᓐ ᑲᒋᔅᑯᑎᒪᒐᑦ ᒂ ‍ ᐃᔅᒋᔄᑦ,
“ᐊᓐ ᑭᑈ ᓇᐸᐤ ᑲ ‍ ᐎᒋᐊᑦ ᑲ ‍ ᓄᑯᑕᑦ ᐊ ‍ ᒋᔅᑎᒪᒐᔨᒪᑦ᙮”
ᒋᓴᔅ ᒂ ‍ ᐃᑕᑦ,
“ᒪᒋ ᒪᒃ,
ᐊᐅᑯᓐ ᒪᒃ ᐅ ᒧᔭᒻ ᒐ ‍ ᐃᑐᑎᒥᓐ ᑭᔭ ᒋᔾ᙮”